open-index/open-wikipedia-markdown huggingface dataset:
Veduviškio tvenkinys

**Veduviškio tvenkinys** – tvenkinys Lietuvoje, Rokiškio rajone, 6 km į pietryčius nuo Juodupės. Sudarytas užtvenkus bevardį upelį (Šaltojos intakas, [Vyžuonos baseinas) 0,37 km nuo jo žiočių. Tvenkinio ilgis iš šiaurės vakarų į pietryčius – 0,17 km, plotis – iki 0,09 km. Altitudė 111,7 m. Krantai žemi, apaugę medžiais. Aplinkui plyti pievos ir dirbami laukai. Vakarinėje pakrantėje įsikūręs [Veduviškis|Veduviškio kaimas, rytinėje – Pašilių kaimas. Pietine pakrante eina kelias .

## Šaltiniai
Leiknir Reykjavík

**Reikjaviko „Leiknir“** – Islandijos futbolo klubas iš Reikjaviko.

## Istorija
1973 m. klubą įkūrė keli bičiuliai ir kaimynai. Tuo metu žaisdavo mėgėjų lygose. 

2015 m. klubas debiutavo elito divizione. liko 11 vietoje (priešpaskutiniai) ir iškrito į žemesnį divizioną.

## Pasiekimai
* 2014 m. tapo pirmojo diviziono nugalėtojais (antros pakopos pirmenybėse).
* 2015 m. debiutavo elito divizione, tačiau jame neįsitvirtino (užėmė 11 vietą), bei prarado vietą elite.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Rikinis svirplys

**Rikinis svirplys** () – tai pasakiškų šachmatų figūra, kuri, gali eiti ir kirsti kaip ir svirplys, bet tik šachmatų lentos įstrižainėmis,
 peršokdama per savos, ar svetimos, figūros sudarytą kliūtį ir atsistoti už jos esančiame laukelyje. Kai šį laukelį užima svetima figūra jis gali ją nukirsti, o karalių šachuoti ar maruoti. Peršokta figūra visais atvejais išlieka. Linijoje tarp pradinio laukelio ir peršokamos figūros neturi būti kitų figūrų.

Pėstininką galima aukštinti į rikinį svirplį, kai ši figūra yra pradinėje uždavinio pozicijoje.

Rikinis svirplys yra linijinė figūra. Ją galima suaktyvinti, pastačius laukelyje prieš norimą atakuoti figūrą, bet kokią kitą figūrą. Atakuojanti baterija, sudaryta iš rikinio svirplio ir figūros, patraukus pastarąją iš linijos, nebeatakuoja už jos stovėjusios kitos figūros.

Jei linijoje nėra figūros per kurią galima peršokti, rikinis svirplys ja negali judėti.

Šią figūrą pamėgo šachmatų kompozitoriai. Jie ją naudoja, kurdami tiesioginius, sutarto mato, atvirkščio mato, refleksinio mato, serijinius uždavinius.

## Žymenys
Sutrumpintas šachmatų uždavinių tarptautinis žymėjimas prasideda trumpiniu, nurodant užduoties tipą ir ėjimų skaičių.
Toliau seka sprendinių, ar dvynių skaičius.
Užrašant bokštinio svirplio ėjimus prieš ėjimą rašomos didžiosios raidės – „BH“, pav. **BHc2-f5**.

Šachmatų diagramose rikinis svirplys vaizduojamas kaip apverstas žemyn galva šachmatų rikis.

## Uždaviniai
Dar keletas uždavinių su rikinio svirplio figūromis, kuriuose atskleidžiamos jų savybės.

Nuo rikinio svirplio šacho galima gintis: jį kertant, perdengus liniją tarp rikinio svirplio ir šalia karaliaus esančios figūros, patraukus savą figūrą esančią šalia karaliaus, traukiantis į laisvą, neatakuojamą laukelį, kertant neapgintą figūrą.

{|
|width="33%" |

|width="33%" |

|width="33%" |

## Šaltiniai

## Nuorodos
* Šachmatų uždaviniai su rikinio svirplio šachmatų figūromis
Kazachstano futbolas 2012 m.

**[[Kazachija|Kazachijos]] futbolo varžybos [[2012]] m.**
*  prasidėjo 2012 m. pavasarį, baigėsi 2012 m. rudenį;
* s turnyras prasidėjo 2012 m. pavasarį, finalas įvyko 2012 m. lapkričio 11 d.

## 2012 m. Premjer lyga
* **Premjer lyga** – aukščiausioji futbolo lyga.
* 2012 m. dalyvavo 14 komandų.

### Galutinė lentelė
* Čempionais tapo Karagandos „Šahter“.

## 2012 m. [[Kazachijos futbolo taurė]]
* **[[Kazachijos futbolo sistema|Kazachijos futbolo]] taurė** – pagrindinis futbolo taurės turnyras Kazachijoje.
* „Astanos“ klubas iškovojo taurę.
#### Finalo ir pusfinalio rungtynės

## Išnašos

## Nuorodos
* RSSSF duomenų bazė
: Čempionų sąrašas
: Futbolo taurės turnyrai
: Supertaurės sezonai
: 2012 m. sezonas
Kazachstano futbolas 2013 m.

**[[Kazachija|Kazachijos]] futbolo varžybos [[2013]] m.**
*  prasidėjo 2013 m. pavasarį, baigėsi 2013 m. rudenį;
* s turnyras prasidėjo 2013 m. pavasarį, finalas įvyko 2013 m. lapkričio 10 d.

## 2013 m. Premjer lyga
* **Premjer lyga** – aukščiausioji futbolo lyga.
* 2013 m. dalyvavo 12 komandų.
* Vyko dviem etapais. Pirmame etape buvo sužaisti du ratai (po 22 rungtynes), o tada skeliama į dvi grupes.
* Stipriųjų grupėje vyko kova dėl apdovanojimų, o silpnųjų grupėje kovojama dėl išlikimo.

### I etapas

🛡️ Pastabos.
* a) Žetìsu turėjo 3 (trijų) taškų nuobaudą.
* b) Oralo „Akžajyk“ buvo skirta 6 (šešių) taškų nuobauda.

### Stipriųjų grupė
* Aktôbe tapo šalies čempionais.

### Silpnųjų grupė

### Pereinamosios rungtynės
----

* *[[FK Spartak Semej|Semejaus „Spartak“]] nugalėjo rezultatu 1-0 ir iškovojo teisę dalyvauti eilto diviziono kovose.*
* *[[PFK Vostok Ôskemen|Oskemeno „Vostok“]] pralaimėjo kovą dėl išlikimo ir prarado vietą elito divizione.*
----

## 2013 m. [[Kazachijos futbolo taurė]]
* **[[Kazachijos futbolo sistema|Kazachijos futbolo]] taurė** – pagrindinis futbolo taurės turnyras Kazachijoje.
* FK Taraz iškovojo taurę.
#### Finalo ir pusfinalio rungtynės

## Išnašos

## Nuorodos
* RSSSF duomenų bazė
: Čempionų sąrašas
: Futbolo taurės turnyrai
: Supertaurės sezonai
: 2013 m. sezonas
Kazachstano futbolas 2017 m.

**[[Kazachija|Kazachijos]] futbolo varžybos [[2017]] m.**
*  prasidėjo 2017 m. pavasarį, baigėsi 2017 m. rudenį;
* s turnyras prasidėjo 2017 m. kovo 28 d., finalas įvyko 2017 m. spalio 14 d.

## 2017 m. Premjer lyga
* **Premjer lyga** – aukščiausioji futbolo lyga.
* 2017 m. dalyvavo 12 komandų.

### Galutinė lentelė
* Astana futbolininkai tapo šalies čempionais.

### Pereinamosios rungtynės

Oralo „Akžajyk“ liko dešimtoje vietoje elito divizione ir dėl išlikimo kovojo pereinamosiose rungtynėse su žemesniojo diviziono komanda.

----

* Oralo „Akžajyk“ nugalėjo kovoje dėl išlikimo elito divizione.
----

## 2017 m. Pirma lyga
* **Pirma lyga** – antros pakopos futbolo pirmenybės šalyje.

### Galutinė lentelė
* Taldykorgano „Žetìsu“ tapo pirmenybių nugalėtojais ir pateko į elito divizioną.
* Kyzylžar FK liko antroje vietoje, bet į elito divizioną pateko kaip antra geriausia ekipa.
* Makhtaaral užėmė ketvirtą vietą, žaidė pereinamosiose rungtynėse, tačiau pralaimėjo.

## 2017 m. [[Kazachijos futbolo taurė]]
* **[[Kazachijos futbolo sistema|Kazachijos futbolo]] taurė** – pagrindinis futbolo taurės turnyras Kazachijoje.
* Kajrat Almaty iškovojo taurę.
#### Finalo ir pusfinalio rungtynės

## Išnašos

## Nuorodos
* RSSSF duomenų bazė
: Čempionų sąrašas
: Futbolo taurės turnyrai
: Supertaurės sezonai
: 2017 m. sezonas
Usėnų Švč. Mergelės Marijos Ėmimo į dangų koplyčia

**Usėnų Švč. Mergelės Marijos Ėmimo į Dangų parapijos koplyčia** – parapinė koplyčia Šilutės rajone, Usėnuose. Katalikų koplyčia naujai atidaryta, veikia nuo 2002 m. Joje vyksta sekmadieninės pamaldos, kasmetiniai Švč. M. Marijos Ėmimo į dangų atlaidai (kartu su seniūnijos vasaros švente). Aptarnauja atvažiuojantis kunigas iš Pagėgių.

Ant sienos maldų salėje pakabinti įrėminti Telšių vyskupijos ir Vatikano dekretai dėl Usėnų parapijos. Koplyčioje įrengta apie 90 vietų. Čia lankosi visos seniūnijos – Usėnų, Žemaitkiemio, Galzdonų, Kavolių, Meišlaukių, Stremenių, Svaraitkiemio, Užpelkių ir kitų mažesnių kaimų gyventojai.

Usėnų maldos namai pagal panaudos sutartį iš Šilutės rajono savivaldybės priklauso Usėnų seniūnijos bendruomenei. Sutartis nuolat atnaujinama. Maldos namus iš savo lėšų apšildo seniūnija ir bendruomenė, tikintieji apmoka tik sunaudotos elektros energijos išlaidas.

## Istorija

Usėnuose ir apylinkėse nuo seno gyveno evangelikai liuteronai, kurie vykdavo melstis į artimiausią Plaškių evangelikų liuteronų bažnyčią. Usėnuose bažnyčios nebūta. Po Antrojo pasaulinio karo vietos gyventojų smarkiai sumažėjo, atsikėlė daug katalikų tikėjimo žmonių. Jie važinėjo daugiausiai į Rukų šv. Antano Paduviečio bažnyčią. Usėniškiai yra laidojami Rukų kapinėse.

Apie 700 gyventojų turinčių Usėnų bendruomenė su pasiūlymu ir prašymu įkurti koplyčią kreipėsi į tuometinį kunigą Olijandą Jurevičių. Jo palaikymo ir didelės pagalbos dėka buvo įrengti maldos namai. Jie atidaryti 2002 m. vienoje iš kultūros centro patalpų, antrajame aukšte. Ant priekinio fasado sienos virš įėjimo buvo įtaisytas medinis kryžius. Visus remonto darbus atliko patys seniūnijos gyventojai, o piniginėmis lėšomis rėmė visi seniūnijos gyventojai. Už surinktus pinigus buvo suremontuotos patalpos, pagamintas kryžius, klausykla. Suolus ir kitus reikalingus atributus parūpino kun. O. Jurevičius. Jis ir dar du kunigai dalyvavo maldos namų atidarymo Šv. Mišiose. 

2010 m. lapkričio 6 d. Telšių vyskupas Jonas Boruta savo dekretu nr. 1057 Usėnų koplyčiai suteikė Švč. Mergelės Marijos Ėmimo į Dangų titulą. 2011 m. Vatikano Apaštališkoji penitenciarija išleido dekretą, suteikiantį koplyčiai visuotinius atlaidus (šis dokumentas įrėmintas ir pakabintas koplyčioje).

2013–2014 m. seniūnijos bendruomenė projektinėmis Europos sąjungos lėšomis naujai suremontavo patalpas: įrengė šildymą, pakeitė duris, grindų dangą, naujai įrengė apšvietimą. 

;Koplyčią aptarnavę kunigai
* Olijandas Jurevičius 
* Vytautas Gedvainis
* Kazys Žutautas

## Šaltiniai

## Nuorodos

* Vyskupijos informacija
Juknaičių šv. Jono Krikštytojo koplyčia

**Juknaičių šv. Jono Krikštytojo koplyčia** – parapinė katalikų koplyčia, stovinti Šilutės rajone, Juknaičiuose. Aptarnauja Šilutės Šv. Kryžiaus parapijos kunigas. Vyksta sekmadieninės pamaldos, kasmetiniai šv. Jono Krikštytojo atlaidai.

## Istorija

1993 m. Katyčiuose įkurta katalikų parapija, pamaldos vykdavo senelių namų koplyčioje. Koplyčia įrengta 1995 m. Nepriklausomybės metais čia buvo įkurta Romos katalikų Juknaičių parapija. Juknaičių ūkio direktorius Zigmantas Dokšas materialiai rėmė bažnytėlę įrengiant altorių, suolus, klausyklas, vargonus, savo lėšomis nuliedino naują varpą ir finansavo varpinės sutvarkymą. 

## Architektūra

150 vietų koplyčia stovi XX a. 2-ojoje pusėje suprojektuotų gatvių – A. ir R. Kiškių ir Šiloko – sandūroje pastatytų Savarankiško gyvenimo namų komplekse. Juknaičių gyvenvietė yra pripažinta saugoma urbanistinio kraštovaidžio kultūros vertybe  (unikalus kodas ). Koplyčia stovi uždaro, kvadrato formos kieme tolimajame kampe. Iš gatvės patenkama pro vartus–varpinę, kvadrato įstrižainės linijoje įrengtu taku. Šalia jo priešais koplyčią stovi dekoratyvinė skulptūra (skulpt. Stanislovas Kuzma). Palyginti stambus bronzinis kūrinys saugumo sumetimais atkeltas iš pirminės atviros vietos. Prie koplyčios pritvirtinta metalinė lentelė su įrašu (sunkiai įskaitomu) apie jos pastatymą: „*Bažnytėlė ir senelių namai pastatyti Juknaičių eksperimentinio ūkio lėšomis 1989 m. Architektas ?*“.

Koplyčioje įrengta dviaukštė, vientisa erdvė, kurią apjungia pagrindinis altorius. Jo konstrukcija iškilusi iki pastogės. Laiptais patenkama į maldų salę, įrengtą antrame aukšte. Ji yra kampo formos plano, kurio priekyje pastatytas altorėlis.

## Galerija

Juknaičiai, koplyčia, iš antro aukšto .JPG|Vaizdas iš antrojo aukšto
Juknaičiai, koplyčios 2 aukštas.JPG|Antrajame aukšte
Juknaičių koplyčia, plokštelė.JPG|Atminimo plokštelė prie koplyčios pamato
1. Juknaičiai, prie kopyčios.JPG|Varpinė
1. Juknaičiai, koplyčia.JPG|Įėjimas į koplyčią


## Šaltiniai

## Nuorodos

* Telšių vyskupija. Juknaičių šv. Jono Krikštytojo parapija
Katyčių Švč. Mergelės Marijos Globos koplyčia

**Katyčių Švč. Mergelės Marijos Globos koplyčia** – parapinė Šilutės dekanato katalikiška koplyčia, stovinti Katyčių miestelyje, Šilutės rajone. Aptarnauja atvažiuojantis kunigas iš Žemaičių Naumiesčio bažnyčios.

Maldos namai įkurdinti nuo sovietmečio likusiame ir pertvarkytame vaikų darželio pastate. Jame kartu įrengta šarvojimo salė. Šalia pastatyta varpinė. Šventorius yra iš pietų pusės nuo koplyčios, priešais įėjimą, apjuostas metaline tvora ir gyvatvore. Jame taip pat stovi pavėsinė su suolais, stulpinė koplytėlė.

Maldos namai įrengti dalyje darželio pastato, antrajame aukšte. Užima dvi susisiekiančias patalpas, kuriose yra apie 80 sėdimų vietų. Prie galinės sienos, ant pakylos, pastatyti elektriniai vargonėliai ir vietos choristams.

## Varpinė

Minint Žemaitijos krikšto 600 metų jubiliejų, Katyčių seniūnijos bendruomenė susitelkė kilniam darbui – prie katalikų maldos namų pastatyti varpinę. Ji baigta statyti 2015 m. rugsėjo 4 d. Jos statybos pabaigtuvių ir pašventinimo iškilmės įvyko 2016 m. lapkričio 26 d.

Varpinės pastatymo iniciatorius Katyčių seniūnas Jonas Lukošaitis susilaukė daugumos gyventojų, taip pat tuomečių Žemaičių Naumiesčio bažnyčios kunigų Kazimiero ir Arvydo Lesčiauskų pritarimo. Šią idėją palaikė Telšių vyskupija. Informacija apie projektą buvo išdėstyta tam skirtoje interneto svetainėje, draugų ir rėmėjų ratas plėtėsi socialiniame tinkle „Facebook“.

Buvo paruoštas varpinės projektas (arch. Arūnas Liočas). Numatyta kiemelyje pastatyti 17 m aukščio varpinę, dengtą medžio skiedrų stogeliu bei ant lauko riedulių monolitinės platformos pastatyti Žemaitijos laukų akmenį su pritvirtinta metalo lentele ir įrašu. Fundatorių pageidavimu ant akmens pastatyta šv. Mergelės Marijos skulptūra (aut. Edmundas Naujokas iš Juknaičių). Dalyvaujant Telšių vyskupui Jonui Borutai ir gausiam būriui svečių buvo pašventinta Katyčių varpinė. Statinio pamate įbetonuota kapsulė su varpinės statybos istorija, aukotojų sąrašu ir žodžiais ateities kartoms: „*Tegul ši varpinė paragins visus tikinčiuosius tvirtai išlaikyti ir savo gyvenimu liudyti tą tikėjimo dovaną*“.

Varpinėje pakabintas varinis varpas, gautas iš senojo Klaipėdos kariljono 36 varpų rinkinio, 4-asis pagal dydį, 470 kg svorio. Nors varpas katytiškiams buvo padovanotas, tačiau varpinės statyba, medžiagos ir papuošimai atsiėjo apie 5,8 tūkst. eurų. Panaši varpinė yra Tauragėje, ant Vymerio kalno.

## Šaltiniai

## Nuorodos

* Telšių vyskupija. Katyčių Švč. Mergelės Marijos Globos parapija
Bob Neyret

**Robert „Bob“ Neyret** (g. 1934 m. vasario 28 d. Grenoblyje, Prancūzijoje) – buvęs profesionalus Prancūzijos ralio lenktynininkas, kuris dalyvavo XX a. 6-ajame dešimtmetyje ir XX a. 7-ajame dešimtmetyje. Jis 1969 ir 1970 m. užėmė 1 vietą Maroko ralyje. 1972 m. Tarptautiniame gamintojų čempionate finišavo antras su Citroën DS 21 automobiliu. Šis lenktynininkas taip pat užėmė ir du Pasaulio ralio čempionato podiumus; antrą vietą 1973 m. su Citroën DS 23 automobiliu, bei trečią vietą 1975 m. su Alpine-Renault A110 1800.

## Šaltiniai

## Nuorodos
* http://www.rallye-info.com/driverprofile.asp?driverid=210
FC Sunkar

**Kaskeleno „Sunkar“** – buvęs Kazachijos futbolo klubas iš Kaskeleno.

## Istorija
Klubas įkurtas 2004 m. Tuo metu vadinosi Karasai Sarbazdary. 2007 m. debiutavo Pirmoje lygoje (II). 

2009 m. pasikeitė pavadinimą į **Sunkar**. 2011 m. tapo Pirmos lygos (II) nugalėtojais ir pateko į stipriausią šalies futbolo divizioną. 

2012 m. sezone debiutavo Premjer lygoje, tačiau užėmė tryliktąją vietą ir iškrito į žemesnį divizioną. 

Nuo 2013 m. sezono varžėsi Pirmoje lygoje (II).

2015 m. sausio mėn. pranešta, kad klubas likviduojamas.

## Pasiekimai

* 2011 m. Pirmosios lygos nugalėtojai.

## Sezonai

|}

## Lietuviai
* Mantas Savėnas, saugas, 2012 m.

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
Wilhelm List

**Vilhelmas Listas** (,  1880 m. gegužės 14 d. Oberkirchberge – 1971 m. rugpjūčio 17 d. Garmiše-Partenkirchene) – vokiečių karinis veikėjas, Vermachto feldmaršalas (1940 m.).

## Biografija
Gimė Badeno-Viurtembergo žemės rytiniame Oberkirchbergo miestelyje gydytojo šeimoje. 1898 m., baigęs Miuncheno gimnaziją, savanoriu įstojo į Bavarijos pirmąjį išminuotojų batalioną. 1900 m. tapo leitenantu. 1911 m. baigė Bavarijos karo akademiją. 1913 m. kovą pakeltas į kapitonus.

Prieš Pirmąjį pasaulinį karą tarnavo Bavarijos generaliniame štabe. Karo pradžioje tęsė tarnybą Bavarijos armijos 2-ojo korpuso štabe. 1916 m. vasarą tarnavo Bavarijos karo ministerijoje. Vėliau tarnavo Armijų grupės *Strantz* štabe. Nuo 1917 m. vasario buvo Bavarijos 8-osios rezervinės divizijos štabo operatyvinio skyriaus viršininku.

Po karo tarnavo Reichsvere. 1919 m. rugsėjį pakeltas į majorus. Tarnavo įvairiuose kariuomenės štabuose. 1923 m. balandį paskirtas 19-ojo pėstininkų pulko jėgerių bataliono vadu. 1924 m. pakeltas į pulkininkus leitenantus. Nuo 1926 m. tarnavo Karo ministerijoje. 1927 m. kovą pakeltas į pulkininkus bei paskirtas Karo ministerijos Mokymų departamento viršininku. Nuo 1930 m. vasario – Dresdeno pėstininkų mokyklos viršininkas. Tų pat metų spalį pakeltas į generolus majorus, o 1932 m. – į generolus leitenantus. 1933 m. paskirtas IV pėstininkų divizijos ir Dresdeno karo apygardos vadu. 1935 m. tapo VI karo apygardos vadu. Sudetų krašto okupacijos metu vadovavo Vermachto armijos grupei. 1939 m. balandį pakeltas į generolus pulkininkus.

Antrojo pasaulinio karo pradžioje, Įsiveržimo į Lenkiją metu, vadovavo XIV armijai. Prancūzijos užpuolimo metu vadovavo XII armijai. 1940 m. liepos 19 d. jam, kaip ir dar 11 Vermachto aukščiausio rango generolų, buvo suteiktas feldmaršalo laipsnis už jų veiksmus žaibiškai nugalint Prancūziją. Nuo 1941 m. liepos iki spalio vadovavo Vermachto karinėms pajėgoms Balkanuose. Spalį dėl sveikatos išleistas į atsargą. Nuo 1942 m. birželio iki rugsėjo – Šiaurės Kaukaze veikusios Vermachto *Armijų grupės A* vadas. Dėl nesutarimų su A. Hitleriu buvo atleistas iš užimamų pareigų. Po 1944 m. liepos nepavykusio pučo prieš A. Hitlerį atleistas iš karo tarnybos. 1945 m. balandžio 30 d. JAV pajėgos paėmė V. Listą į nelaisvę. 1948 m. Niurnbergo karo tribunolo nuteistas kalėti iki gyvos galvos už karo nusikaltimus. Dėl pablogėjusios sveikatos 1952 m. gruodį iš kalėjimo paleistas. Vėliau prisidėjo kuriant Bundesverą.

## Šaltiniai
Pašyšių evangelikų liuteronų bažnyčia

**Pašyšių evangelikų liuteronų bažnyčia** – buvusi evangelikų liuteronų bažnyčia Šilutės rajone, Pašyšių kaime, 6 km į rytus nuo Juknaičių. 

Pergyvenusi du pasaulinius karus, bažnyčia sunaikinta sovietiniais metais. Buvusiame bažnyčios pastate šiandien veikia kaimo parduotuvė. Istorinį parapijos ūkinį pastatą, kuriame sovietmečiu buvo įkurdintos Pašyšių mokyklai priklausiusios dirbtuvės, evangelikų liuteronų bažnyčia skyrė kaimo bendruomenės namams. Šalia bažnyčios išlikęs prastos būklės atminimo paminklas Pirmojo pasaulinio karo metu žuvusiems parapijiečiams. Arčiausiai, už 4 km esančiose Kavolių kaimo liuteronų kapinėse reguliariai rengiamos kapinių šventės.

## Istorija

Pašyšių evangelikų liuteronų parapija buvo įkurta XIX-XX a. sandūroje. Bažnyčios kertinis akmuo padėtas 1909 m. liepos 18 d. Mūrinę bažnyčią su bokštu 1910 m. spalio 20 d. pašventino vyskupas D. Braun iš Kenigsbergo.  Bažnyčios statyba kainavo 52 671 markę, iš kurių 16 536 markes skyrė Prūsijos karalystės 200 metų jubiliejaus fondas. 1926 m. Pašyšių parapijoje buvo  2230 tikinčiųjų. Vargonininkais pradžioje buvo vietos mokytojai, vėliau Ernst Buttkereit, M. Buttkereit.

Per karus bažnyčia nenukentėjo, parapija veikė ir po Antrojo pasaulinio karo. 1958-1960 m. daugelis parapijos gyventojų pagal repatriacijos programą pasinaudojo proga išvykti iš sovietų okupuotos Lietuvos. Sumažėjus parapijiečių, bažnyčia sovietinės valdžios apie 1964 m. buvo nusavinta. Bažnyčios pastate įsikūrė kultūros namai, o klebonijoje – mokykla. Uždarius parapiją, daugelis Pašyšiuose likusių liuteronų ėmė važinėti į pamaldas Žemaičių Naumiestyje.

Lietuvai atkūrus nepriklausomybę, Lietuvos evangelikų liuteronų bažnyčiai buvo sugrąžinti visi Pašyšių parapijos pastatai, išskyrus kleboniją, kurios pastatas priklausė mokyklai, buvo rekonstruotas ir gerokai padidintas. Dėl mažo gyvenančių liuteronų skaičiaus parapija Pašyšiuose nebuvo atkurta. 

## Architektūra

Bažnyčia buvo raudonų plytų mūro, vienanavė, su aštuonkampiu bokštu. Varpinėje kabojo 625, 359 ir 146 kg svorio varpai. Pagrindinės įėjimo durys buvo įrengtos bokšte, iš kurio per vestibiulį buvo patenkama į maldų salę su dviem suolų eilėmis, talpinančiomis 370 lankytojų. Navą dengė puošnios medinės skliautuotos lubos, šoninėse sienose buvo po tris arkinius langus. Du iš jų su vitražo stiklais su biblinių scenų vaizdais įrengti už altoriaus. Ši erdvė 1934 m. rudenį buvo skoningai dekoruota.

Bažnyčią, kleboniją ir jos statinius nuo gatvės skyrė neaukšta akmenų mūro tvora. Kita šventoriaus pusė ribojosi su Šyšos upės pakrante.

## Nuorodos

* Ta pati istorija ir skirtingas paveldas Katyčiuose ir Pašyšiuose
* Pašventinti Pašyšių bendruomenės namai
* Pašyšiai (vokiečių k.)
Malajinis baublys

**Malajinis baublys** (*Gorsachius melanolophus*) – garninių (*Ardeidae*) šeimos paukštis.

## Išvaizda
Vidutinio dydžio paukštis. Kūno ilgis 49 cm, svoris 417–450 g. Pakaušis juodas. Pakaušyje juodas, siekiantis sprandą, kuodelis. Kūno viršus rausvai rudas, išmargintas smulkiomis dėmelėmis. Sparnai juodi, pereinantys į rausvai rudą spalvą. Pirmųjų plasnojamųjų plunksnų vėtyklių viršūnės baltos. Žiedelis aplink akis ir odos plotas tarp snapo ir akies yra žydrai žalias. Veisimosi metu odos plotas tarp snapo ir akių tampa žydru. Rainelė žaliai geltona. Snapas šiek tiek užlenktas į apačią. Antsnapis tamsiai rudas, o posnapis žalias. Veido šonai rausvai rudi. Smakras baltas, per vidurį eina juodas dryžis. Krūtinė gelsvai ruda. Kūno apačia tamsiai ruda, išmarginta juodomis dėmelėmis. Šonai ir pasturgalis išmarginti rudai ir baltai. Kojos ir pėdos gelsvai žalios.

Jauniklių kūno viršus pilkas ar rudas, išmargintas baltomis ir tamsiai gelsvomis dėmėmis. Kūno apačia yra balta, išmarginta rudai. Pakaušis juodas, išmargintas baltai.

## Paplitimas
Paplitęs Azjos pietuose ir rytuose: Bangladeše, Brunėjuje, Kambodžoje, Kinijoje, Indonezijoje, Japonijoje, Laose, Malaizijoje, Mianmare], Nepale, Singapūre, Taivane, Tailande ir Vietname.

## Biologija
Naktinis, baikštus paukštis. Išgąsdintas pakelia kuodelį. Dieną slepiasi nendrėse ar bambukų sąžalynuose. Aptinkamas tankiuose, drėgnuose subtropiniuose miškuose, šlapynėse, netoli vandens telkinių.

Maisto ieško naktį, pavieniai. Dažniausiai minta kirmėlėmis, varliagyviais, rečiau – žuvimi. Kartais – ropliais,moliuskais, krabais, vabzdžiais.

Veisimosi sezonas prasideda lietingojo sezono metu. Veisiasi 20 lizdų paukščių kolonijose, kartais veisiasi pavieniai. Lizdus krauna aukštuose medžiuose ar bambukuose, šalia vandens telkinių. Lizdą krauna iš šakelių, iškloja lapais ir žole. Lizdą krauna abu partneriai. Dėtyje 3 – 5 balti ar žalsvi kiaušiniai. Peri abu tėvai. Jaunikliais rūpinasi abu tėvai. 43 dienų jaunikliai yra apsiplunksnavę.

## Šaltiniai

## Nuorodos
* Planet of birds. Malayan night-heron anglų k.
* Birding in Taiwan. Malayan night -heron anglų k.
* Thai National parks. Malayan night-heron anglų k.
Europos ralio čempionatas

**Europos ralio čempionatas** (oficialiai **FIA Europos ralio čempionatas**) – automobilių ralio varžybos kasmet rengiamos Europos žemyne ir organizuojamas Tarptautinės automobilių federacijos (FIA), kurios pradėtas rengti nuo 1953 m. įvairiose Europos valstybėse. Šio čempionato keliai yra tiek iš asfalto, tiek iš žvyro dangos.

## Nugalėtojai

## Nuorodos
* Oficiali svetainė
Trumpasnapiai miškiniai naktikovai

**Trumpasnapiai miškiniai naktikovai** (*Gorsachius*) šeimos paukščių gentis. Paplitę Azijoje ir Užsachario Afrikoje. Biotopas – drėgnos, miškingos vietovės. Aktyvūs naktį. Gentyje yra trys rūšys:
* Karališkasis baublys (*Gorsachius magnificus*)
* Japoninis baublys (*Gorsachius goisagi*)
* Malajinis baublys (*Gorsachius melanolophus*)

## Galerija

Malayan Night Heron 2589.jpg|Malajinio baublio jauniklis
Mizogoi.jpg|Japoninis baublys
NycticoraxMagnificaGronvold.jpg|Karališkasis baublys


## Nuorodos
*  Herons Conservation. Gorsachius anglų k.
FC Kyran

**Šymkento „Kyran“** – Kazachijos futbolo klubas iš Šymkento.

## Istorija
Klubas įkurtas 2010 m. ir tuo metu vadinosi Šymkento „Tarlan“. Žaidė Antroje šalies lygoje (trečios pakopos pirmenybėse).

Nuo 2011 m. komanda žaidė Pirmoje lygoje. 

2012 m. pasikeitė pavadinimą ir tapo Šymkento „Kyranu“. (Žaidė Pirmoje lygoje.) 

2014 m. kovojo perinamosiose rungtynėse dėl patekimo į elito divizioną su FK Taraz. Vieneriose rungtynėse sprendėsi kas pateks į elito divizioną. Pagrindinis laikas ir pratęsimas baigėsi lygiosiomis. komanda baudinių serijoje pralaimėjo ir į Premjer lygą nepateko. Toliau žaidė Pirmoje lygoje. 

2018 m. Pirmoje šalies lygoje užėmė 3 vietą. Žaidė pereinamosiose rungtynėse su „Irtyš“. Namuose pralaimėjo 0-3.

## Emblema

Vaizdas:FC_Kyran_logo.png|nuo 2012 m.
Vaizdas:Kyran_FK_logotipas.png|Dabartinė emblema


## Spalvinė gama
Mėlyna ir geltona spalvos.

## Pasiekimai
* 2014 m. Pirmoje lygoje užimta antroji vieta.

## Sezonai

|}

## Išnašos

## Nuorodos
* facebook paskyra
* SOCCERWAY
* FLASHSCORE
* Globalsportsarchive
FK Altaj Semej

**Semejaus „Altaj“** – buvęs Kazachijos futbolo klubas iš Semejaus.

## Istorija
Klubas įkurtas 2016 m., kai susijungė du klubai FK Spartak Semej ir PFK Vostok Ôskemen. 

Tais pačiais metais (2016) debiutavo Pirmoje lygoje. Joje užėmė antrąją vietą. Žaidė rungtynes dėl patekimo į elito divizioną, jas laimėjo, tačiau 2017 m. elito lygoje nežaidė. Dėl finansinių pažeidimų, bei kitų problemų KFF apskritai nušalino klubą nuo dalyvavimo pirmenybėse. 

Klubo vadovas Danialas Achmetovas nesugebėjo paaiškinti, kaip buvo iššvaistyti klubui skirti pinigai.

## Pasiekimai
* 2016 m. užimta antroji vieta Pirmoje lygoje.

## Sezonai

|}

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
* RSSSF duomenų bazė (Pirmos lygos sezonai)
Vuktylas

**Vuktylas** (rus. ir ) – miestas Rusijoje, rytų Komijos Respublikoje, Pečioros dešiniajame krante, 530 km į šiaurės rytus nuo Syktyvkaro, į vakarus nuo Uralo kalnų; rajono centras. Svarbus gamtinių dujų gavybos centras (nuo 1964 m., yra Timano–Pečioros naftingajame baseine), medienos pramonė. Yra oro uostas, kelias į Pečiorą. Prasideda dujotiekis Vuktylas–Uchta–Toržokas. Į rytus nuo miesto prasideda Jugyd Va nacionalinis parkas (pasaulio paveldo objektas). Yra cerkvė.

## Istorija

Vuktylas įkurtas 1964 m., pradėjus dujų gavybą. Miestu tapo 1984 m.

## Šaltiniai
Vysokaja

**Vysokaja** ( – „Aukštoji“) – buvęs kalnas Rusijoje, Sverdlovsko srityje, Uralo kalnuose, Viduriniojo Uralo rytiniuose šlaituose, Žemutiniame Tagile. Aukštis – 380 m.

Kalne nuo 1720 m. iki XX a. pab. buvo kasama geležies rūda. Dabar didžioji dalis kalno virtusi karjeru, bergždo sampylomis.

## Šaltiniai
Aukštosios lygumos

**Aukštosios lygumos** () – lygumų sritis vidurio vakarų ir vakarų Jungtinėse Amerikos Valstijose, vidurinė ir vakarinė Didžiųjų lygumų dalis. Driekiasi nuo Vajomingo šiaurėje iki Teksaso pietuose, kur pereina į Ljano Estakado plokščiakalnį. Aukštis nuo 1700 m vakaruose iki 500 m rytuose.

Aukštąsias lygumas raižo platūs upių slėniai (Plato, Arkanzaso, Repablikano). Plyti nederlingųjų žemių (*badlands*) plotai. Būdinga sausųjų stepių augmenija. Vystoma ganyklinė gyvulininkystė.

## Šaltiniai
Vysokovskas

**Vysokovskas** () – miestas Rusijoje, Maskvos srityje, Klino rajone, 70 km į šiaurės vakarus nuo Maskvos, 10 km į vakarus nuo Klino. Ateina geležinkelio atšaka, praeina Klino–Volokolamsko kelias. Chemijos, maisto (duonos) pramonė, gaminami kalėdiniai papuošalai. Seniau veikė siuvimo–audimo fabrikas.

## Istorija

Vysokovskas įkurtas 1864 m., augo 1883 m. pastačius audimo fabriką. Nuo 1928 m. – miesto tipo gyvenvietė, nuo 1940 m. – miestas. Per II pasaulinį karą fabrikas buvo sugriautas, vėliau atstatytas.

## Šaltiniai
Klinas

**Klinas** () – miestas Rusijoje, Maskvos srityje, ~80 km į šiaurės vakarus nuo Maskvos, abipus Sestros upės. Per miestą eina Maskvos–Sankt Peterburgo geležinkelis ir plentas M-10. Chemijos (dirbtinio pluošto), mašinų (staklių), statybinių medžiagų, stiklo, tekstilės, maisto (alaus) pramonė. Klino apylinkėse yra stambus Aleksino sąvartynas.

Yra XVI a. Švč. Dievo Motinos Dangun Ėmimo, 1712 m. Kristaus Prisikėlimo, 2002 m. Šv. Ksenijos Peterburgietės cerkvės, kraštotyros muziejus, P. Čaikovskio (1885–93 m. čia gyveno ir dirbo), A. Gaidaro (1938–41 m. čia gyveno) namai muziejai, XVIII–XIX a. prekybos rūmai.

## Istorija
Klinas rašytiniuose šaltiniuose minimas nuo 1317 m. XIV–XV a. buvo Klino kunigaikštystės (Tverės kunigaikštystės vasalė) sostinė. 1409 m. nusiaubė totoriai. 1482 m. prijungtas prie Maskvos Didžiosios Kunigaikštystės, tapo jos sostine.

1702 m. atidaryta svarbi pašto stotis. Miesto teisės suteiktos 1781 m., 1785 m. tapo apskrities centru Maskvos gubernijoje. 1851 m. nutiesus geležinkelį, miesto kaip pašto centro reikšmė sumenko, Klinas tapo atkampia gyvenviete. XX a. pradėta plėtoti pramonė.

## Šaltiniai
2006 m. Europos ralio čempionatas

**2006 m. Pasaulio ralio čempionatas** buvo 54-asis Tarptautinės automobilių federacijos (FIA) rengiamas Europos ralio čempionatas. Italijos lenktynininkas Giandomenico Basso laimėjo pirmą kartą šį čempionatą, laimėdamas 4 ralio etapus.

## Tvarkaraštis ir nugalėtojai
2007 m. Europos ralio čempionato sezono tvarkaraštį sudarė 10 ralio etapų.

## Šaltiniai
Vysockas

:: *Apie gyvenvietę šiaurės vakarų Ukrainoje žr. [[Vysockas (Sarnai)]]*.

**Vysockas** () – miestas Rusijoje, Leningrado srityje, Vyborgo rajone, Suomijos įlankoje (Vyborgo įlankoje) esančioje Vysocko saloje, 30 km nuo Vyborgo. Yra svarbus jūrinis uostas, karinio jūrų laivyno bazė, į miestą ateina geležinkelio atšaka. Tai vienas mažiausių Rusijos miestų. Yra XIX a. Trongzundo tvirtovės liekanos.

## Istorija

Vietovė švedišku ***Trongzundo*** () pavadinimu žinoma nuo XVI a. Saloje 1710 m. rusai pastatė Trongzundo tvirtovę. 1721 m. sala prijungta prie Rusijos imperijos. 1864–1867 m. pastatyti nauji Trongzundo įtvirtinimai. Suomijos kunigaikštystei 1917 m. tapus nepriklausoma, Trongzundas pervadintas ***Ūrasu*** (). Suomiai pastatė giliavandenį uostą, nutiesė geležinkelio atšaką. Po Žiemos karo, 1940 m. Ūrasas atiteko Rusijai. 1948 m. miestas pervadintas Vysocku (TSRS didvyrio Kuzmos Vysockio garbei).

## Šaltiniai
Vytegra (miestas)

**Vytegra** () – miestas Rusijoje, Vologdos srities šiaurės vakaruose, Vytegros upės (Volgos–Baltijos vandens kelio) pakrantėje, 15 km nuo Ladogos ežero; rajono centras. Svarbi upinė prieplauka, taip pat eina keliai į Sankt Peterburgą, Vologdą, Pudožą. Medienos apdirbimas, laivų priežiūra. Veikia krašto muziejus, XVIII a. pab. Kristaus Prisikėlimo cerkvė. Yra XVIII–XIX a. architektūros.

## Istorija

Vytegros valsčius minimas nuo 1496 m. Nuo 1710 m. čia iškilo Viangio (*Вянги*) kaimas ir prieplauka, ėjo Archangelsko–Peterburgo kelias, pastatytas laivynas. 1773 m. suteiktas miesto statusas ir Vytegros vardas. 1776 m. tapo apskrities centru. XIX a. augo dėl statomo kanalo. Šalia Vytegros, Anchimove buvo sena (1708 m. pastatyta), daugiakupolė Šv. Dievo Gimdytojos cerkvė (1963 m. sudeginta).


RU Vytegra Channel Obelisk 5.jpg|Paminklas kanalo statytojams
На причале.JPG|Prieplauka
Собор Сретения Господня.JPG|Kristaus Prisikėlimo cerkvė
RU Vytegra district Church.JPG|Kristaus Išgelbėtojo cerkvės liekanos


## Šaltiniai
Vyšhorodas

**Vyšhorodas** () – miestas Ukrainoje, Kijevo srityje, 18 km į šiaurę nuo Kijevo, Dniepro dešiniajame krante, prie Kijevo tvenkinio ir Kijevo vandens jėgainės; rajono centras. Taip pat veikia Kijevo hidroakumuliacinė jėgainė, „Ukrhidroenerho“ būstinė, gaminami kombinuoti pašarai, aliuminės skardinės. Yra XIX a. Šv. Boriso ir Šv. Glebo cerkvė.

## Istorija

Vyšhorodas rašytinuose šaltiniuose minimas jau nuo 946 m. Tuo metu tai buvo svarbus miestas, plėtojamas kunigaikštienės Olgos. Mieste gyvendavo Kijevo kunigaikščiai, 988 m. pastatyta Šv. Boriso ir Šv. Glebo cerkvė su šventųjų palaikais. XI–XII a. Vyšhorodas buvo įtvirtintas, ne kartą pultas polovcų. 1240 m. Vyšhorodą kartu su jo cerkve ir įtvirtinimais sunaikino Batijaus kariauna. Nuo 1523 m. vėl minimas Vyšhorodo kaimas. Augti pradėjo tik XX a. pr., įsikūrus plytų gamykloms. Nuo 1962 m. – miesto tipo gyvenvietė, nuo 1968 m. – miestas.

## Šaltiniai
Vsevoložskas

**Vsevoložskas** () – miestas Rusijoje, Leningrado srityje, Karelijos sąsmaukoje, 24 km į rytus nuo Sankt Peterburgo; rajono centras. Svarbus geležinkelių mazgas, praeina rytinis Sankt Peterburgo aplinkkelis. Mašinų ir metalo apdirbimo (automobilių surinkimo, skardinių gamybos), elektronikos, naftos chemijos (padangų), siuvimo, baldų, poligrafijos, keramikos, maisto (pieno, mėsos) pramonė. Veikia krašto muziejus, išlikę Prijutino ir Riabovo rūmai.

## Istorija

Nuo XVIII a. vietovė žinoma kaip dvarininko Riabovo rūmų valda. Nuo XVIII a. pab. žemės priklausė kunigaikščiams Vsevoložskiams, kurių vardų vietovė ir pavadinta. XIX a. tiesiant geležinkelį ir vykdant durpių gavybą gyvenvietė ėmė augti. 1930 m. Vsevoložskaja paskelbta miesto tipo gyvenviete, bet netrukus buvo prijungta prie Leningrado (iki 1936 m.). Leningrado apgulties metu per gyvenvietę ėjo vadinamasis „gyvybės kelias“, per kurį vokiečių apgultam miestui buvo tiekiamas maistas ir kuras. 1963 m. Vsevoložskui suteiktas miesto statusas. Miestas sparčiai plečiasi kaip Sankt Peterburgo priemiestis.

## Šaltiniai
Vyšnij Voločioko vandens sistema

**Vyšnij Voločioko vandens sistema** () – vandens kelių mazgas Rusijoje, jungia Volgos ir Baltijos jūros baseinus. Prasideda Tverės srityje, Vyšnij Voločioko apylinkėse, baigiasi Sankt Peterburge. Sistema pradėta statyti 1703 m., Petro I nurodymu. Tai buvo pirmasis Rusijoje laivybinis kanalas. Jis sudarytas buvusiose laivų pervalkos vietose. Sistema plėtota iki XIX a. vid. – per ją vyko pagrindiniai krovininiai maršrutai tarp Maskvos ir Peterburgo. Vėliau nutiesus geležinkelį ir iškasus Volgos–Baltijos vandens kelią, Vyšnij Voločioko vandens sistema prarado reikšmę. Krovininiai laivai nustojo plaukioti apie 1890 m., tačiau kurį laiką kanalai naudoti miško plukdymui, vėliau ir turizmui.

Į Vyšnij Voločioko vandens sistemą patenka Tvercos upė, Vyšnij Voločioko vandenskyros kanalas, Cna upė, Mstino ežeras, Mstos upė, Siversų, Višeros kanalai, Volchovo upė, Ladogos apeinamasis kanalas, Nevos upė.

## Šaltiniai
Vyšnij Voločioko tvenkinys

**Vyšnij Voločioko tvenkinys** () – tvenkinys Rusijoje, Tverės srityje, šalia Vyšnij Voločioko miesto, sudarytas Cnos ir Šlinos upių slėniuose. Tvenkinys užtvenktas 1719 m. ir buvo skirtas Vyšnij Voločioko vandens sistemos lygiui reguliuoti. 1741 m. įrengta vandens jėgainė. 1951 m. atstatyta.

Tvenkinio ilgis 12 km, plotis iki 9 km. Metinis vandens lygio svyravimas – 3 m. Tvenkinio vanduo naudojamas vandentiekiui, hidroeneregetikai.

Iš tvenkinio išteka Volgos intakas Tverca.

## Šaltiniai
2007 m. Europos ralio čempionatas

**2007 m. Europos ralio čempionatas** buvo 55-asis Tarptautinės automobilių federacijos (FIA) rengiamas Europos ralio čempionatas. Prancūzijos lenktynininkas Simon Jean-Joseph laimėjo antrą Europos ralio čempionato titulą, nepaisant to, kad nelaimėjo nei vieno ralio etapo iš dešimties.

## Tvarkaraštis ir nugalėtojai
2007 m. Europos ralio čempionato tvarkaraštį sudarė 10 ralio etapų.

## Čempionato rezultatai
Galutinėje šio čempionato įskaitoje, nugalėtojas gaudavo 10 taškų, antrą vietą užėmęs lenktynininkas po 8 ir trečią vietą užėmęs po 6. Lenktynininkai užėmę 4–8 vietas gaudavo po 5–4–3–2–1 taškus. Vieninteliai lenktynininkai kurie dalyvavo 6-uose ralio etapuose kvalifikavo į čempionato reitingus.

## Šaltiniai
Vyšnij Voločiokas

**Vyšnij Voločiokas** () – miestas Rusijoje, Tverės srityje, Valdajaus aukštumoje, 119 km į šiaurės vakarus nuo Tverės, prie Vyšnij Voločioko vandens sistemos ir Cnos upės (Vyšnij Voločioko tvenkinio). Rajono centras. Praeina geležinkelis ir plentas Maskva–Sankt Peterburgas, atšaka į Bežecką. Lengvoji (medvilnės, trikotažo, siuvimo, veltinių), maisto (duonos, mėsos), stiklo pramonė. Veiki krašto muziejus, teatras, yra 1810 m. pastatyta cerkvė, Kazanės ikonos Dievo Motinos moterų vienuolynas (1881 m.), XIX a. pr. geležinkelio stotis, XVIII–XX a. pr. gyvenamieji ir administraciniai pastatai.

## Istorija

Nuo XII a. minima laivų pervalka tarp Volgos ir Baltijos jūros baseinų upių. Vyšnij Voločioko gyvenvietė minima nuo 1471 m. Tai buvo svarbi karališkoji gyvenvietė. 1703–1722 m. Vyšnij Voločioke iškastas Tvercos kanalas – pirmasis Rusijoje. Vėliau išplėtota Vyšnij Voločioko vandens sistema, gyvenvietė tapo svarbiu prekybiniu tašku. 1770 m. tapo miestu. XIX a. vid. miestą pasiekė geležinkelis. 1935 m. bolševikai sunaikino XVIII a. Kazanės soborą.


Vyshny Volochyok postcard old.jpg|Miestas XX a. pradžioje
Vyshny Volochek Kazan monastery.jpg|Kazanės ikonos vienuolynas
Vyshny Volochek railstation.jpg|Geležinkelio stotis
Vyshny Volochek Museum.jpg|Muziejus
Вышний Волочёк. Берег озера..jpg|Miestas supamas vandenų


## Šaltiniai
2008 m. Europos ralio čempionatas

**2008 m. Europos ralio čempionatas** buvo 56-asis Tarptautinės automobilių federacijos (FIA) rengiamas Europos ralio čempionatas. Italijos lenktynininkas Luca Rossetti laimėjo 4 iš 9 ralio etapų ir iškovojo pirmą Europos ralio čempiono titulą.

## Tvarkaraštis ir nugalėtojai
2008 m. šio čempionato tvarkaraštį sudarė 9 ralio etapai, po to kai ELPA ralis nebuvo įtrauktas į šių metų tvarakaraštį. Likusieji ralio etapai buvo tie patys, kaip ir praeitais metais.

## Čempionato rezultatai
Galutinėje šio čempionato įskaitoje, nugalėtojas gaudavo 10 taškų, antrą vietą užėmęs lenktynininkas po 8 ir trečią vietą užėmęs po 6. Lenktynininkai užėmę 4–8 vietas gaudavo po 5–4–3–2–1 taškus. Vieninteliai lenktynininkai kurie dalyvavo 6-uose ralio etapuose kvalifikavo į čempionato reitingus.

## Šaltiniai

## Nuorodos
* Oficiali svetainė
Žvejyba lanku

**Žvejyba lanku** – žūklės metodas, kuris naudoja lanką ir strėles stambiai žuviai pagauti. Dažniausiai naudojamos spygliuotos strėlės sujungtos su žvejybine rite, kuri pritaisyta prie lanko.

Gėlo vandens telkiniuose dažniausiai gaudomi karpiai, baltieji amūrai, margieji plačiakaktčiai, irklanosiniai. Sūriuose vandenyse dažnai lanku gaudomi rykliai ir rajos.

## Įtaisai
Žvejybai naudoti lankai dažniausiai būdavo labai paprasti ir neturėdavo taikiklių. Šaulys turėjo nusitaikyti į žuvį pagal strėlės padėtį. Strėlės gamintos sunkesnio svorio ir neturėjo strėlės plunksnų. Žvejybinių strėlių kotuose išpjaunama skylė vielai prakišti.

Dažniausiai žvejojama iš mažų valčių ir baidarių.

## Nuorodos
* Strėlė.lt: Žvejyba su lanku
Korėjietiškas lankas

**Korėjietiškas lankas** () – tradicinis lankas, kilęs iš Korėjos regiono. Tradiciškai gamintas iš Azijinio buivolo ragų. Styga buvo įtempiama ir paleidžiama nykščiu.

Istoriniai įrašai apie korėjietiškus lankus datuojami nuo I a. pr. m. e. kuomet jie pradėti naudoti karuose su Kinija. Vėliau šie lankai naudoti gynybai prieš piratus iš Japonijos. Nuo 1392 m. iki 1894 m. šaudymas iš lanko buvo privalomas įgūdis Pietų Korėjos armijoje.

Šiais laikais korėjietiški lankai vis dar naudojami sportui ir laisvalaikiui.

## Nuorodos
* Korėjietiška lankininkystė
2009 m. Europos ralio čempionatas

**2009 m. Europos ralio čempionatas** buvo 57-asis Tarptautinės automobilių federacijos (FIA) rengiamas Europos ralio čempionatas. Šiais metais čempionatas turėjo 11 ralio etapų. Italijos lenktynininkas Giandomenico Basso laimėjo 7 etapus ir iškovojo antrą Europos ralio čempiono titulą.

## Tvarkaraštis ir nugalėtojai
Šiais metais tvarkaraštį sudarė 11 ralio etapų. Iš kurių 3 etapai buvo nauji (Ispanijos, Graikijos ir Šveicarijos), tuo tarpu Lenkijos ralis pateko į Pasaulio ralio čempionato tvarkaraštį.

## Čempionato rezultatai
Galutinėje šio čempionato įskaitoje, nugalėtojas gaudavo 10 taškų, antrą vietą užėmęs lenktynininkas po 8 ir trečią vietą užėmęs po 6. Lenktynininkai užėmę 4–8 vietas gaudavo po 5–4–3–2–1 taškus. Vieninteliai lenktynininkai kurie dalyvavo 6-uose ralio etapuose kvalifikavo į čempionato reitingus.

## Šaltiniai

## Nuorodos
* Oficiali svetainė
Medžiojimas lanku

**Medžiojimas lanku** – medžioklės metodas, kuris naudoja lanką ir strėles stambiam žvėriui nušauti. 

## Istorija

Akmens amžiuje žmogui išradus lankus ir strėles, medžioklė tapo dar intensyvesnė, buvo galima individualiai medžioti smulkesnius gyvulius, paukščius. Iki tol buvo taikoma užvaromosios medžioklės metodas mamutams, bizonams, laukinių arklių kaimenėms sumedžioti.

JAV medžiojimas šiuolaikiniais XX a. sptintajame dešimtmetyje išrastais skriemuliniais lankais tampa vis populiaresne pramoga. Jos ištakos siekia Kalifornijos valstijos indėną *Ishi*, kuris, manoma, buvo paskutinis Š. Amerikos indėnas neturėjęs sąlyčio su Amerikos naujakuriais. 1911 m. jis atklydo iš nuošalių kalvų, vienišas ir badaujantis. Jis apsigyveno Kalifornijos universiteto antropologijos muziejuje. Mokė tradicinio lankų ir strėlių gamybos būdo, tylaus sėlinimo būdų. 1916 m. mirė nuo tuberkuliozės.

## Šaltiniai

## Nuorodos
* Trumpas filmas apie Donnie Vincent
Lietuvos gatvė (Sankt Peterburgas)

**Lietuvos gatvė** () – gatvė Sankt Peterburgo Vyborgo ir Kalinino rajonuose, jungianti Didįjį Sampsono prospektą su Mendelejevo gatve.

1871 m. čia buvęs žemės sklypas pavadintas Lietuvos skersgatviu (dėl čia buvusių leibgvardijos Lietuvos pulko kareivinių). 1891 m. susiformavo Lietuvos gatvė, o sklype – ir kitos gatvės.

Lietuvos gatvėje įsikūręs Sankt Peterburgo valstybinės pediatrijos akademijos pastatų kompleksas (2004 m. čia atstatyta šv. Nikolajaus ir Aleksandros cerkvė), Armijos sporto klubo baseinas, Elektrodų gamykla, Technoparkas, profesinė mokykla.

Lygiagrečiai esanti gatvė nuo 1933 m. vadinasi Naująja Lietuvos gatve (Новолитовская улица).

Artimiausios metro stotys – „Vyborgo“ (*«Выборгская»*) ir „Lesnaja“ (*«Лесная»*).

## Šaltiniai
Magistralinis kelias A21 (Lietuva)

**Panemunės miestelio rytinis aplinkkelis** – Pagėgių savivaldybės teritorijoje nutiestas Lietuvos magistralinis kelias, aplenkiantis Panemunę iš rytų pusės ir jungiantis kelią  su Lietuvos–Rusijos pasienyje naujai pastatytu Panemunės-Sovetsko aplinkkelio tiltu. Aplinkkelio pradžia iš kelio  – pusiaukelėje tarp Kurmežerio ir Užlenkio senvagių tiltų. Trasos ilgis – 4 km, apimantis 183,90–187,90 km ruožą.   

Objektą 2015 m. pastatė kelių statybos bendrovės „Latvijas tilti“ ir „Kauno keliai“. Aplinkkeliu naudojasi pasienio tarnybos. Numatyta paleisti eismą tik atidarius tiltą ir abiejų kaimyninių šalių pasienio pusėse esančius pasienio kontrolės postus.

Lietuvos pusėje atlikti darbai:
* nutiestas 4 km ilgio kelio ruožas, prasidedantis Panemunėje nuo muitinės terminalo, sankirtoje su keliu , šalia ,
* pastatytas 477 m ilgio tiltas per Nemuno senvagę,
* pastatyta 90 m ilgio estakada (jungtis tarp aplinkkelio ir naujojo tilto per Nemuną).
* įrengti technologiniai keliai, apšvietimas, komunikacijos linijos, vaizdo stebėjimo kameros, rekonstruotos melioracijos sistemos.

## Statybos sąlygos

Aplinkkelio projektas buvo pripažintas „Metų kelio projektu“.. Kelio trasa suprojektuota ir pastatyta plyname lauke, kur iki šiol driekėsi plačiai užliejamos Nemuno deltos slėnio pievos. Vietovei būdingos per potvynius susidarančios stiprios srovės, ledonešiai. Slėnis išvagotas senvagių, gruntinis vanduo slūgso prie žemės paviršiaus, giliau slypi durpės, sapropelis ir kiti nepalankūs gruntai. Žemės sankasa buvo pakelta iki 9,25 m aukščiau jūros lygio. Be sankasoje supiltų apie 300 tūkst. kub. metrų grunto, visa sankasa buvo sluoksniais armuota tinklais ir geotekstile, šlaitai apsaugoti nuo galimo ledonešio betonu. Pirmą kartą Lietuvos kelių statyboje panaudotas toks didelis kiekis įvairių geotekstilinių medžiagų. Dėl nepalankių techninių aplinkybių gruntas buvo imamas ne iš Nemuno vagos dugno, bet atsivežamas autotransporto priemonėmis iš tolimesnių karjerų.

## Aplinkkelio atidarymas

2018 m. buvo paskelbta apie ryškias kelio sankasos deformacijas: per trejus metus nuo pastatymo nenaudojamas kelias vietomis įdubo apie 1 metrą. Eismą ne tik pasienio tarnyboms, bet ir visiems buvo planuojama atverti, Lietuvai suremontavus kelio nusėdimus iki 2019 m. rugpjūčio  mėn., o Rusijai panašiu laiku baigus statyti tiltą ir savo pusėje įrengus kelio infrastruktūrą.

### Kapitalinis remontas
2021 m. sausį Lietuvos automobilių kelių direkcija paskelbė viešąjį pirkimo konkursą A21 Panemunės aplinkkelio nuo 0,00 iki 3,326 km sankasos kapitalinio remonto darbams atlikti. 

Prieš šešerius metus pastatytą, bet vis dar nenaudojamą aplinkkelį Kelių direkcija numatė galutinai sutvarkyti iki 2022 m. pabaigos.

## Pasienio perėjimo punktas

Aplinkkelio pradžioje pastatytas naujas pasienio perėjimo punktas Rambynas-Dubkai, atitinkantis Šengeno zonai keliamus reikalavimus. Objektą Lietuvos krante buvo planuojama užbaigti 2018 m. Rusijos pusėje 2020 m. baigtos vilkinamo tilto per Nemuną statybos ir įrengtas vienas didžiausių Rusijos pasienyje Dubkų perėjimo punktas.

## Šaltiniai

## Nuorodos

* Aplinkkelio trasa žemėlapyje (maps.lt)
Aurora (kreiseris)

**„Aurora“** () – šarvuotadenis kreiseris, esantis Sankt Peterburge, šiaurinėje Petrogrado krantinėje. Kreiseris laikomas vienu iš Sankt Peterburgo simbolių.

## Istorija

Laivas pastatytas 1900 m. „Naujojo Admiraliteto“ laivų statykloje pagal K. Tokarevskio projektą. Kovinį krikštą kreiseris gavo 1905 m. gegužės 14 d. Cusimos mūšyje. Vėliau buvo Baltijos laivyne, 1911 m. dalyvavo Siamo karaliaus karūnavimo iškilmėse Bankoke. 

Laivo jūreiviai aktyviai dalyvavo 1917 m. Rusijos revoliucijos įvykiuose. Susiformavęs stereotipas, kad „Auroros“ tuščias šūvis tapo signalu pulti Žiemos rūmus Spalio perversmo metu.

Iki 1940 m. „Aurora“ buvo mokomasis laivas, jame praktiką atliko karinių mokyklų kursantai. Leningrado blokados metais dalyvavo mūšiuose ginant miestą nuo vermachto puolimo ir nuskendo. Po karo pakeltas, suremontuotas ir nuo 1948 m. kaip muziejus stovi prieplaukoje Didžiojoje Nevkoje. 2014–2016 m. kreiseris kapitaliai suremontuotas.

2016 m. liepos 16 d. kreiseris grįžo į namų uostą Sankt Peterburge.

## Šaltiniai
Raitieji lankininkai

**Raitieji lankininkai** () – raitosios kavalerijos kariai, ginkluoti lankais, mūšyje judantys ant žirgų (rečiau ant kitų gyvūnų), kovojantys su priešu šaudydami iš lankų.  Raitojo lankininko gebėjimą šaudyti iš lanko apsunkina tikslaus atstumo iki taikinio nežinojimas, pastovaus atskaitos taško nebuvimas, kuomet judant žirgui tenka paleisti strėlę iš vis kitos pozicijos. Šaulys turi būti ir geras raitelis, sugebantis valdyti arklį vien tik kojomis. 

Šiais laikais raituosius lankininkus galima dažniausiai sutikti viduramžių šventėse organizuojamuose lankininkystės turnyruose, sporto varžybose.

## Istorija

Raitoji kavalerija gerai tiko kovojant didelėse atvirose vietovėse. Naudoti sustiprinti lenktieji lankai, pagaminti iš medžio, rago ir sausgyslių. Be lanko, raitelis dar galėjo turėti ietį ar kitą duriamąjį ginklą. Raitieji šauliai taip pat dalyvavo medžioklėse su lankais, saugojo naminių gyvulių bandas. Rašytiniai šaltiniai juos mini jau nuo geležies amžiaus, buvo paplitę viduramžiais tarp Eurazijos klajoklių tautų. Raitųjų lankininkų kavalerijas Antikos laikmečiu daugiausia naudojo iraniečiai, indai, viduramžiais – mongolai, tiurkai. Ši praktika išplito į Rytų Europą (per sarmatus ir hunus), Mesopotamiją, Rytų Aziją. Jie tapo ypač gerbiami Japonijos samurajų tradicijoje, kur šaudymas iš lanko nuo žirgo vadinamas yabusame, viena iš kiudo atmainų. Vystantis ginkluotei, atsiradus parakiniams šaunamiesiems ginklams, po XVI a. lankų naudojimas kavalerijoje ėmė mažėti.

## Galerija


ParthianHorseman.jpg|Partų raitelio su lanku statulėlė
Дети боярские XVI в. Раскрашенная гравюра.jpg|Maskvos lankininkai, XVI a.
Lucznik tatarski.jpg|Totorių lankininkas
An elephant, composite, made up of dancing women serves as a mount to an archer (6125145976).jpg|Lankininkas ant dramblio
Zushi Yabusame 2010 4.jpg|Šiuolaikinis japonų lankininkas 


## Šaltiniai
Ilgaežeris

**Ilgaežeris** (arba ***Ilgažeris***) – ežeras Lietuvoje, Kelmės rajone, 5 km į pietryčius nuo Šaukėnų miestelio, Juodlės miške. Ežero ilgis iš šiaurės į pietus – 0,18 km, plotis – iki 0,09 km. Altitudė 121,6 m. Krantai žemi, aplinkui plyti apie 5 ha pelkė. Šiaurėje išteka Ilga (Ventos upės intako Šonos intakas).

## Šaltiniai
Akminių ežeriukas

**Akminių ežeriukas** – ežeras Lietuvoje, Kelmės rajone, 4 km į pietus nuo Vaiguvos. Ežero ilgis iš šiaurės vakarų į pietryčius – 0,16 km, plotis – iki 0,1 km. Altitudė 147,8 m. Krantai žemi. Ežeras telkšo pelkėje, apaugusioje mišku. Vakaruose išteka upelis (Gėlinkos intakas, Kražantės baseinas). Į rytus įsikūręs Daugėliškės kaimas.

## Šaltiniai